Mendatarkan keluk

Mendatarkan keluk () atau meratakan lengkung () ialah strategi kesihatan awam untuk memperlahankan penyebaran virus SARS-CoV-2 semasa pandemik COVID-19. Lekuk yang didatarkan ialah keluk epidemik, gambaran visual jumlah orang yang dijangkiti yang memerlukan rawatan kesihatan dari masa ke masa. Semasa epidemik, sistem penjagaan kesihatan boleh merosot apabila jumlah orang yang dijangkiti melebihi kemampuan sistem penjagaan kesihatan untuk merawatnya. Mendatarkan keluk bermakna memperlambat penyebaran epidemik sehingga jumlah puncak orang yang memerlukan rawatan pada satu masa berkurang, dan sistem rawatan kesihatan tidak melebihi kapasitinya. Mendatarkan keluk bergantung pada teknik mitigasi seperti penjarakan sosial.

Langkah pelengkap adalah untuk meningkatkan kapasiti penjagaan kesihatan, untuk "meningkatkan garis". Seperti yang dijelaskan dalam sebuah rencana dalam The Nation, "masyarakat harus melakukan dua perkara agar mencegah sistem rawatan kesihatan daripada kewalahan: 'mendatarkan keluk'—iaitu, memperlambat kadar jangkitan sehingga tidak terlalu banyak kes yang memerlukan kemasukan ke hospital dalam satu masa—dan 'tingkatkan garis'—iaitu, meningkatkan kemampuan sistem hospital untuk merawat sejumlah besar pesakit." Pada April 2020, dalam kes pandemik COVID-19, dua langkah utama adalah untuk menambah bilangan katil dan ventilator ICU yang tersedia, yang kekurangan secara sistematik.

Mendatarkan keluk
Campur tangan bukan farmasi seperti membasuh tangan, penjarakan sosial, pengasingan dan pembasmian kuman mengurangkan jangkitan harian, oleh itu meratakan keluk wabak. Keluk yang berjaya diratakan akan memperluaskan lagi keupayaan penjagaan kesihatan dari masa ke masa dan puncak kemasukan ke hospital di bawah garis kapasiti penjagaan kesihatan. Dengan pelaksanaannya, sumber daya, baik material atau manusia, tidak habis dan kekurangan. Di hospital, kakitangan perubatan menggunakan peralatan dan prosedur pelindung yang tepat, tetapi juga untuk memisahkan pesakit yang tercemar dan pekerja yang terdedah dari populasi lain untuk mengelakkan penyebaran intra-hospital.

Mendatarkan 'infodemik'
Sebuah rencana dari Universiti Teknologi Malaysia juga berpendapat bahawa mendatarkan keluk 'infodemik' juga penting dalam memastikan usaha memperlambatkan penyebaran COVID-19 tidak terganggu. Infodemik disifatkan boleh memburukkan keadaan apabila ia membuatkan sesetengah individu tidak mematuh garis panduan serta arahan oleh pihak berkuasa yang menyeru penjarakan sosial dan juga kempen Duduk Di Rumah yang membantu dalam mendatarkan keluk. Komen-komen negatif di media sosial juga dijangka memberi persepsi dan fikiran negatif dalam mendepani pandemik COVID-19.

Lihat juga
 Pandemik
 Kuarantin
 Jumlah pembiakan asas

Rujukan

Kategori:Epidemiologi